User:Rcllanes

Hindi man sya witty, basbas naman sa pagiging cute at pretty.

Kung gaguhan at pagiging luka-luka, marapat na si Rocelle Llanes ang inyong lapitan. Tahimik sya kung titingnan, minsan ay masasabihan pang boring  kung di mo talaga sya kilala, pero kung kikilalanin ay mag-ingat ka, baka mamaya maging katulad ka nya. Bukod sa pagiging makulit, si Rocelle ay kilala din bilang isang mabuting anak sa kanyang tatay, mabuting ate sa dalawa nyang nakababatang kapatid, mabuting kaibigan sa mga taong nasa paligid nya at mabuting kaklase sa seksyon nya ngayon.

Isinilang noong ika- 23 ng Desyembre - malapit sa pasko kaya siguro kasing bait sya ni Jesus, 1999, year of the rabbit, hindi nya alam kung ito ba ang  rason kung bakit mahilig sya sa carrots na hilaw. Masasabi na makulay ang buhay ni Rocelle sa iba't-ibang aspeto, kung magiging drama ay papasa na sa MMK at kung magiging comedy naman ay pang bubble gang na. Bata pa lamang sya ay iniwan na sya ng kanilang ina, kung saan ang kayang tita ang syang nagpapaaral sa kanya at kumupkop sa nagiisang babae sa pamilya, ang kanyang tita ang nagsilbing fairy godmother nya at paminsan minsan ay ang evil witch na mahal na mahal nya.

Sa kasalukuyan ay nag-aaral si Rocelle sa De La Salle Lipa kung saan koonti nalang ay magiging bayani na sya, dahil kinuha nya ang kurso ng matatapang at maraming ipinaglalaban, ang Accountancy na minahal nya noong Grade 10 pa lamang sya. Dito sa lugar na ito ay nakakilala sya ng mga bagong kaibigan at makakasama na lalong nagpagago sa kanya, ngunit sila din ang mga taong nagiging kasangga nya sa mga problema, maasahan kahit pasaway. Ninanais nyang matapos ang kursong ito habang hindi pa siya ang tinatapos nito, upang maging isang Certified Public Accountant sa hinaharap. Dito mapapatunayan nya sa marami na kinaya nya ang ganitong kurso at matutulungan nya ang kanyang ama at mga kapatid, dahil iyon lang din naman ang kanyang dahilan.

Bilang pampalipas oras si Rocelle ay nahilig kumanta at sumayaw kung saan doon nya napagtanto na hindi ito para sa kanya - minsan may mga bagay na pinagtagpo pero hindi itinadhana, kaya't napunta sya sa larangan ng pagpipinta at pagsusulat. Mahilig din siyang magbasa at ilan sa mga paborito nyang libro ay All the Bright Places, The Night Circus, Percy Jackson Series at Series of unfortunate events - kung saan nagkaroon sya ng sarili nyang mundo, at mas lumaki ang kanyang imahinasyon. Hindi rin maalis kay Rocelle ang panunuod ng mga Ingles at Koryanong palabas, katulad na lamang ng Friends, How I met your mother, Healer at Chicago Typewritter. Dito humuhugot sya ng lakas kapag napapagod sa mga gawain.

Bilang isang labing-walong taong gulang, napagtanto nya na kailangang maging masaya sa lahat ng bagay - na walang dapat pagsisihan sa mga desisyong ginawa at ginusto mo. Dahan dahan lang pero huwag maging tamad. Ang batang masipag ay lalaking pagod pero matayog naman. Siya ay patuloy na naglalakbay at paminsanminsan ay hinihintay nya paring sabihin ng tatay nya na anak talaga sya ng mga Prinsipe at Prinsesa sa kung ano mang lugar.

.

READ MY BLOGS U GUYS <3

https://community.wikia.com/wiki/User_blog:Rcllanes/Hindi_nakakaumay,_promise!

https://community.wikia.com/wiki/User_blog:Rcllanes/Tips!_How_to_stay_sane_in_College